Document ID: 32006R0426

32006R0426
L 079/1
JURNALUL OFÍCIAL AL UNIUNII EUROPENE
REGULAMENTUL (CE) NR. 426/2006 AL CONSILIULUI
din 9 martie 2006
de modificare a anexei I la Regulamentul (CEE) nr. 2658/87 privind Nomenclatura tarifară și statistică și Tariful Vamal Comun
CONSILIUL UNIUNII EUROPENE,
având în vedere Tratatul de instituire a Comunității Europene, în special articolul 26,
având în vedere propunerea Comisiei,
întrucât:
(1)
În Nomenclatura Combinată din anexa I la Regulamentul (CEE) nr. 2658/87 al Consiliului (1), perceperea drepturilor vamale se suspendă, cu titlu autonom și pe o durată nedeterminată, pentru anumite mărfuri de la capitolul 27, atunci când acestea sunt destinate unor prelucrări specifice, sub rezerva îndeplinirii anumitor condiții prevăzute de Regulamentul (CEE) nr. 2454/93 al Comisiei din 2 iulie 1993 de stabilire a unor dispoziții de aplicare a Regulamentului (CEE) nr. 2913/92 al Consiliului de instituire a Codului Vamal Comunitar (2).
(2)
Anumite uleiuri uzate destinate reciclării, încadrate la codul NC 2710 99 00, nu beneficiază, în prezent, de această scutire.
(3)
Din motive de mediu legate de reciclarea uleiurilor uzate, același tratament tarifar ar trebui să se aplice uleiurilor uzate și uleiurilor din aceeași grupă, sub rezerva îndeplinirii tuturor condițiilor tehnice și juridice. Prin urmare, este în interesul Comunității să fie suspendate, cu titlu autonom și pe o durată nedeterminată, drepturile vamale aplicate acestor produse.
(4)
Prin urmare, este necesar ca Regulamentul (CEE) nr. 2658/87 să fie modificat în consecință.
(5)
Deoarece modificarea introdusă prin prezentul regulament trebuie să fie aplicată începând cu aceeași dată ca și Nomenclatura Combinată pe 2006, stabilită prin Regulamentul (CE) nr. 1719/2005 al Comisiei (3), este necesar ca prezentul regulament să intre în vigoare de îndată și să se aplice de la 1 ianuarie 2006,
ADOPTĂ PREZENTUL REGULAMENT:
Articolul 1
La anexa I partea a doua (tabelul drepturilor vamale) secțiunea V capitolul 27 la Regulamentul (CEE) nr. 2658/87, textul coloanei a treia de la codul NC 2710 99 00 se înlocuiește cu următorul text:
„3,5 (4)
Articolul 2
Prezentul regulament intră în vigoare la data publicării în Jurnalul Oficial al Uniunii Europene.
Se aplică de la 1 ianuarie 2006.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 9 martie 2006.

Labels: 3
15
20